CELEX: C2007/211/46
Language: sk
Date: 2007-09-08 00:00:00
Title: Vec C-312/07: Návrh na začatie prejudiciálneho konania, ktorý podal Tribunal d'instance de Paris (Francúzsko) 6. júla 2007 – JVC France SAS/Administration des douanes (Direction Nationale du Renseignement et des Enquêtes douanières)

8.9.2007   
            
            
               SK
            
            
               Úradný vestník Európskej únie
            
            
               C 211/25
            
         Návrh na začatie prejudiciálneho konania, ktorý podal Tribunal d'instance de Paris (Francúzsko) 6. júla 2007 – JVC France SAS/Administration des douanes (Direction Nationale du Renseignement et des Enquêtes douanières)
   (Vec C-312/07)
   (2007/C 211/46)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal d'instance de Paris
   Účastníci konania pred vnútroštátnym súdom
   
      Žalobca: JVC France SAS
   
      Žalovaný: Administration des douanes (Direction Nationale du Renseignement et des Enquêtes douanières)
   Prejudiciálne otázky
   
               1.
            
            
               Je možné zaradiť videokameru, ktorá v čase dovozu neumožňuje zaznamenávať externé videofonické signály, do podpoložky 8525 40 99, keď je neskôr možné rozhranie pre video tejto videokamery použitím určitého softvéru alebo dekodéru (widget) upraviť na prijímanie externého videosignálu, keďže tento prístroj je vybavený elektronickými obvodmi, ktoré mu po rekonfigurácii umožnia zaznamenávať externý videofonický signál, napriek tomu, že na túto možnosť výrobca ani predajca neupozornili a ani ju nepodporujú?
            
         
               2.
            
            
               V prípade kladnej odpovede na prvú otázku, ak následné zmeny vysvetliviek predstavujú zmenu praxe Spoločenstva v zaraďovaní videokamier a výnimku zo zásady, podľa ktorej sa má zaradenie tovarov vykonať na základe skutočných charakteristík v čase preclenia, mohla Európska komisia legitímne uskutočniť túto zmenu formou zmeny vysvetliviek, teda zmeny so spätnou účinnosťou, skôr než prijatím nariadenia o zaraďovaní, ktoré by bolo uplatniteľné výlučne do budúcna?